སྒྲུང་དང་གཏམ་རྒྱུད་ཀྱི་བརྗོད་པ་འདི་དུས་རབས་གོང་མའི་ལོ་རབས་བརྒྱད་ཅུ་པའི་ཚུན་ནས་རྒུད་པའི་ལམ་དུ་ཞུགས་པ་ནི།གཅིག་ནས་གསར་དར་གྱི་རྩོམ་རིག་གཞུང་ལུགས་དང་གསར་རྩོམ་ལག་ལེན་གྱིས་ཟུར་དང་ལོགས་སུ་སྤྱུགས་པ་སྨོས་མེད་རེད་མོད།འོན་ཀྱང་རྩོམ་རིག་ཅེས་པ་འདིར་ལོ་ཡི་ཁོར་མོའི་ཆོས་ཉིད་ཅིག་ཡོད་པ་ནི།རྒྱའི་གཏམ་དཔེར་ལོ་བཅུར་ཆུ་བོ་ཤར་ནས་ཤར་དང་ལོ་བཅུར་ཆུ་བོ་ནུབ་ནས་ནུབ་ཏུ་ཞེས་པ་ལྟར།ང་ཚོ་སོང་སོང་བའི་མཐའ་མར་སླར་ཡང་ཐོག་མའི་གོམ་པ་སྤོ་ས་དེར་སླེབས་པའི་ཉིན་མོ་ཞིག་ཀྱང་ཡོད་སྲིད་པ་རེད།ཅེས་པ་ནི་སྔོན་འགྲོའི་གཏམ་དུ་འཕྲོས་པ་ཙམ་མོ།།